2001/294/EF: Kommissionens beslutning af 30. marts 2001 om ændring af beslutning 98/361/EF om opstilling af en liste over godkendte zoner og godkendte akvakulturbrug med hensyn til infektiøs hæmatopoietisk nekrose og egtvedsyge i Spanien (EØS-relevant tekst) (meddelt under nummer K(2001) 979)



EF-Tidende nr. L 100 af 11/04/2001 s. 0032 - 0034



Kommissionens beslutning af 30. marts 2001 om ændring af beslutning 98/361/EF om opstilling af en liste over godkendte zoner og godkendte akvakulturbrug med hensyn til infektiøs hæmatopoietisk nekrose og egtvedsyge i Spanien (meddelt under nummer K(2001) 979) (EØS-relevant tekst) (2001/294/EF) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, og ud fra følgende betragtninger: (1) Medlemsstaterne kan opnå status som godkendt zone, der er fri for infektiøs hæmatopoietisk nekrose (IHN) og egtvedsyge (VHS), for en eller flere fastlands- eller kystzoner. (2) Visse afvandings- og kystområder i Spanien er ved Kommissionens beslutning 98/361/EF(3), senest ændret ved beslutning 2000/311/EF(4), tildelt status som godkendt fastlands- og kystzone med hensyn til IHN og VHS. (3) Da den selvstyrende region Asturien ved beslutning 98/361/EF fik status som godkendt zone, indgik Eo-flodens afvandingsområde ikke heri, fordi denne flod har sit udspring i Galicien. (4) Da Galicien ved beslutning 1999/513/EF(5) fik status som godkendt zone, blev Eo-flodens afvandingsområde i Galicien inkluderet heri. (5) Spanien har tilsendt Kommissionen en begrundelse for meddelelse af status som godkendt zone for hele Eo-flodens afvandingsområde tillige med nationale bestemmelser, der garanterer, at reglerne for opretholdelse af godkendelsen vil blive overholdt. (6) Efter en gennemgang af disse oplysninger kan der meddeles status som godkendt zone for hele Eo-flodens afvandingsområde. (7) Eo-flodens afvandingsområde skal inkluderes i Asturiens godkendte fastlandszone. (8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité - VEDTAGET FØLGENDE BESLUTNING: Artikel 1 Bilaget til beslutning 98/361/EF udskiftes med vedlagte bilag. Artikel 2 Denne beslutning er rettet til medlemsstaterne. Udfærdiget i Bruxelles, den 30. marts 2001. På Kommissionens vegne David Byrne Medlem af Kommissionen (1) EFT L 46 af 19.2.1991, s. 1. (2) EFT L 189 af 3.7.1998, s. 12. (3) EFT L 163 af 6.6.1998, s. 46. (4) EFT L 104 af 29.4.2000, s. 77. (5) EFT L 195 af 28.7.1999, s. 39. BILAG "BILAG A. LISTE OVER GODKENDTE ZONER MED HENSYN TIL IHN OG VHS I SPANIEN I. REGION: DEN SELVSTYRENDE REGION ASTURIEN 1. Fastlandszoner Alle afvandingsområder i Asturien 2. Kystzoner Hele Asturiens kyst II. REGION: GALICIEN 1. Fastlandszoner Galiciens afvandingsområder: - inklusive Eo-flodens afvandingsområde, Sil-flodens afvandingsområde fra dens udspring i provinsen León, Miño-flodens afvandingsområde fra dens udspring til Frieir-dæmningen og Limia-flodens afvandingsområde fra dens udspring til Das Conchas-dæmningen - eksklusive Tamega-flodens afvandingsområde 2. Kystzoner Kystområdet i Galicien fra Eo-flodens udmunding (Isla Pancha) til Cabo Silliero ved Ría de Vigo Kystområdet fra Cabo Silliero til Punta Picos (Miño-flodens udmunding) betragtes som stødpudezone. III. REGION: DEN SELVSTYRENDE REGION ARAGONIEN Fastlandszoner - Aragón-floden fra dens udspring til Caparroso-dæmningen i den selvstyrende region Navarra - Gállego-floden fra dens udspring til Ardisa-dæmningen - Sotón-floden fra dens udspring til Sotonera-dæmningen - Isuela-floden fra dens udspring til Arguis-dæmningen - Flumen-floden fra dens udspring til Santa María de Belsue-dæmningen - Guatizalema-floden fra dens udspring til Vadiello-dæmningen - Cinca-floden fra dens udspring til Grado-dæmningen - Esera-floden fra dens udspring til Barasona-dæmningen - Noguera Ribagorzana-floden fra dens udspring til Santa Ana-dæmningen - Huecha-floden fra dens udspring til Alcalá de Moncayo-dæmningen - Jalón-floden fra dens udspring til Alagón-dæmningen - Huerva-floden fra dens udspring til Mezalocha-dæmningen - Aguasvivas-floden fra dens udspring til Moneva-dæmningen - Martín-floden fra dens udspring til Cueva Foradada-dæmningen - Escuriza-floden fra dens udspring til Escuriza-dæmningen - Guadalope-floden fra dens udspring til Caspe-dæmningen - Matarraña-floden fra dens udspring til Aguas de Pena-dæmningen - Pena-floden fra dens udspring til Pena-dæmningen - Guadalaviar-Turia-floden fra dens udspring til Generalísimo-dæmningen i provinsen Valencia - Mijares-floden fra dens udspring til Arenós-dæmningen i provinsen Castellón. De andre vandløb i den selvstyrende region Aragonien og Ebro-floden på i strækningen gennem den nævnte region betragtes som stødpudezone. IV. REGION: DEN SELVSTYRENDE REGION NAVARRA Fastlandszoner - Bidasoa-floden fra dens udspring til dens udmunding - Leizarán-floden fra dens udspring til Leizarán-dæmningen (Muga) - Arakil-Arga-floden fra dens udspring til Falces-dæmningen - Ega-floden fra dens udspring til Allo-dæmningen - Aragón-floden fra dens udspring i provinsen Huesca (Aragonien) til Caparroso-dæmningen (Navarra). De andre vandløb i den selvstyrende region Navarra og Ebro-floden på strækningen gennem den nævnte region betragtes som stødpudezone. V. REGION: DEN SELVSTYRENDE REGION CASTILIEN-LEÓN Fastlandszoner - Duero-floden fra dens udspring til Aldeávila-dæmningen - Ebro-floden fra dens udspring i den selvstyrende region Cantabrien til Sobrón-dæmningen - Queiles-floden fra dens udspring til Los Fayos-dæmningen - Tiétar-floden fra dens udspring til Rosarito-dæmningen - Alberche-floden fra dens udspring til El Burguillo-dæmningen. De øvrige vandløb i den selvstyrende region Castilien-León betragtes som stødpudezone. VI. REGION: DEN SELVSTYRENDE REGION CANTABRIEN 1. Fastlandszoner Afvandingsområderne for følgende floder, fra deres udspring til deres udløb i havet: - Deva-floden. - Nansa-floden - Saja-Besaya-floden - Pas-Pisueña-floden - Asón-floden - Agüera-floden. Afvandingsområderne for floderne Gandarillas, Escudo, Miera og Campiazo betragtes som stødpudezoner. 2. Kystzoner Hele Cantabriens kyst fra Deva-flodens udløb til Ontón-bugten. B. LISTE OVER GODKENDTE AKVAKULTURBRUG MED HENSYN TIL IHN OG VHS I SPANIEN REGION: DEN SELVSTYRENDE REGION ARAGONIEN Truchas del Prado i Alcalá de Ebro i provinsen Zaragoza (Aragonien)."